Аҵыхәтәантәи амшқәа рзы Ҭырқәтәыла ачымазара ҿкы COVID зыхьуа рхыԥхьаӡара иазҳаит. Хәажәкырамза аҽеиҩшамҭазы уахыки-ҽнаки ирылагӡаны ичмазаҩхоз рхыԥхьаӡара 6-8 нызқьҩык инаӡозҭгьы, мшаԥы инаркны урҭ 50 нызқьҩык иреиҳахеит, аҩаша, мшаԥы 13 рзы акәзар, 59 нызқьҩык инахыҳәҳәеит. Урыстәылеи Ҭырқәтәылеи рыбжьара аҳаиртә еимадара аанкылахоит мшаԥы 15 инаркны рашәара 1-нӡа. Убасгьы атуроператорцәа абжьгара рырҭеит макьаназы Ҭырқәтәылаҟа атурқәа рымҭиларц.
"Ҭырқәтәыла ачымазара ҿкы даара аҽарцәгьеит, мышкала 55-56 нызқьҩык раҟара уажәы ичмазаҩхоит. Британиатәи ахкы, ауаа лассы иаҳа ирылаҵәо, 85 процент рҟынӡа уи ауп иҟоу. Ари иаанагаз апроблемақәа ыҟоуп, Ҭырқәтәыла аԥсҭазаарагьы маҷк аҽаԥсахит. Ари ҳазҭалаз Рамадан амзазы даара ирӷәӷәаны аԥкрақәа рыла илбааргарц иаҿуп ачымазара ҿкы зыхьуа рхыԥхьаӡара. Аҳаирпланқәа ахьымԥыруа аӡәгьы алацәажәаӡом, аԥхьа идыргылаз ачымазара ҿкы азҵаара ауп. Иара ақалақьқәа рыбжьарагьы аимадара ԥырҵәоит, адәахьы амҩадуқәа рахь анеиааирақәа иаҳа идырӷәӷәашт ҳәа сгәы иаанагоит", - иҳәеит Аҟәысба.
Иара иҳәеит убасгьы аҳаиртә еимадара Ҭырқәтәылеи Урыстәылеи рыбжьара аамҭала аанкылара атәылаҟны ишахәаԥшуа атәы.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.
Шәазыӡырҩла арубрика "Жәлар рдоуҳа" арадио Sputnik Аԥсны аефир аҟны есхаша.
Атекст шәаԥхьар ҟалоит абра>> Ажәҵыс ахьнеиуа амшра иатәуп: аԥстәқәеи аԥсаатәқәеи ирыхҳәаау жәлар разгәаҭарақәа
Аԥсны атәылауаа COVID-19 хызҽуа алаҵа "Спутник V" рзыҟаҵара иалагоит лаҵара 12 рзы.
"Аԥсны араионқәа зегьы рҿы ахәышәтәырҭақәа рхыбрақәа рҿы ауадақәа аартуп алаҵа ахьыҟарҵо. Аҟәа ус еиԥш хыџьара иҟоуп. Ақалақьтәи ахәышәтәырҭаҟны алаҵа ҟарҵоит уа аус зуа амедицина аусзуҩцәа рзы мацара, 300-ҩык рҟынӡа ыҟоуп. Ареспубликатә хәышәтәырҭаҟынгьы раԥхьа авакцина роуеит амедицинатә усзуҩцәа. Насгьы иҟоуп иаҳа ихадоу ҳәа иԥхьаӡоу ақалақьтә поликлиника. Уа ашьыжь аусзуҩцәа ирзыҟарҵоит алаҵа, нас ақалақьуаа, авакцина аҟаҵара зыхәҭоу рзы иҟаҵахоит. Амедицина аусзуҩцәа рышьҭахь алаҵа рзыҟаҵахоит ажәлар рҟны аус зуа: арҵаҩцәа, ауаа рацәа ныҟәызго амашьына аныҟәцаҩцәа уҳәа егьырҭ… Алаҵа ахьыҟарҵо апунктқәа рҟны аҳақьымцәа ауаа иразҵаалоит ргәабзиара шыҟоу, игәарҭоит, изԥырхагахар ҟало ҳәа ззырԥхьаӡо ирыларҵаӡом", - иҳәеит Ҩардан.
Аԥсны агәабзиарахьчара аминистр ихаҭыԥуаҩ игәаанагарала, макьаназы алаҵаҟаҵаразы агәацԥыҳәара аазырԥшуа атәылауаа раасҭа, изҭахым еиҳауп.
"Изҭаху ыҟоуп, даара изҭаху, аха изҭахым иаҳа ирацәоушәа сгәы иабоит. Ҳаԥшып ишыҟало. Насгьы ари хатәгәаԥхарала ауп акәымзар, иҟауҵароуп ҳәа аӡәгьы идцалара азин ыҟам", - азгәеиҭеит Ҩардан.
Шәазыӡырҩы аудио.
Иара убас шәаԥхьар ҟалоит: